Document ID: /roh_data/filtered/Billingualer_Corpus_interleaved-de-rm.jsonl.gz/1406

This is a text translated from German to Rumantsch Grischun.
Graubünden passt Gesetz über Familienzulagen den neuen Bundesbestimmungen an

Die Bündner Regierung hat die Botschaft zur Teilrevision des kantonalen Gesetzes über die Familienzulagen zuhanden des Grossen Rates verabschiedet. Die Anpassungen sind nötig, damit der Kanton Graubünden die neuen Vorgaben des Bundes im Bereich der Familienzulagen erfüllt. Der Grosse Rat wird das Geschäft in der Junisession 2008 behandeln.

Am 26. November 2006 hatte das Schweizer Stimmvolk das Familienzulagengesetz des Bundes in einer Referendumsabstimmung angenommen. Die Inkraftsetzung ist auf den 1. Januar 2009 geplant. Die Kantone sind verpflichtet, ihre Familienzulagenordnungen bis spätestens zur Inkraftsetzung den Bundesbestimmungen anzupassen. Diese legen unter anderem neu schweizweit einen Mindestansatz von 200 Franken für Kinderzulagen und 250 Franken für Ausbildungszulagen pro Monat fest. Die Kantone können höhere Familienzulagen beschliessen.

In Graubünden betragen die Kinderzulagen derzeit 195 Franken und die Ausbildungszulagen 220 Franken pro Monat. Die geplante Teilrevision schreibt im Gesetz nun fest, dass sich die Höhe der Familienzulagen in Graubünden nach den Mindestansätzen des Bundes richtet. Die Regierung sieht vor, ab Inkrafttreten des Gesetzes die Familienzulagen in den Ausführungsbestimmungen neu auf 220 respektive 270 Franken festzusetzen. Dies bedeutet, dass die Familienausgleichskasse des Kantons Graubünden im Jahr 2009 schätzungsweise Zulagen in der Höhe von rund 79 Millionen Franken ausrichten wird. Zur Deckung dieses Aufwands muss der Beitragssatz der Arbeitnehmenden von derzeit 1,8 Prozent auf 1,9 Prozent des AHV-beitragspflichtigen Einkommens festgesetzt werden. Diese Erhöhung lässt sich nach Ansicht der Regierung rechtfertigen.

Demgegenüber verzichtet die Regierung aufgrund der ablehnenden Stellungnahmen in der Vernehmlassung darauf, das Prinzip "Ein Kind - eine Zulage" zu verwirklichen und auch Selbstständigerwerbende obligatorisch unter das Gesetz über die Familienzulagen zu stellen. Stattdessen sieht der Gesetzesentwurf nun vor, die Familienzulagen für Selbstständigerwerbende ganz abzuschaffen. Grund dafür ist, dass sich auch Betroffene mehrheitlich gegen eine Unterstellung aussprechen. Im Übrigen enthält das Bundesgesetz keine Bestimmungen über Familienzulagen für Selbstständigerwerbende. Generell müssen Selbstständigerwerbende grundsätzlich selber die Risiken für ihr wirtschaftliches Handeln tragen, was ebenso etwa in Bezug auf die Arbeitslosenversicherung oder die berufliche Vorsorge gilt.

Beibehalten wird die Ausdehnung der Familienzulagen auf Nichterwerbstätige. Dabei stützt sich der Kanton auf die Bestimmungen des Bundes. Das Bundesgesetz schreibt die Einführung von Familienzulagen für Nichterwerbstätige vor, sofern das steuerbare Einkommen den anderthalbfachen Betrag einer maximalen vollen AHV-Altersrente (zurzeit ca. 40'000 Franken) nicht übersteigt und keine Ergänzungsleistungen bezogen werden. Diese Kosten, die pro Jahr auf etwa 1,25 Millionen Franken geschätzt werden, sind vollumfänglich vom Kanton zu finanzieren.

Gremium: Regierung

Quelle: dt Standeskanzlei Graubünden

Data: 03.04.2008

Il Grischun adatta la lescha davart ils supplements da famiglia a las novas disposiziuns federalas

La regenza grischuna ha deliberà la missiva per la revisiun parziala da la lescha chantunala davart ils supplements da famiglia per mauns dal cussegl grond. Las adattaziuns èn necessarias per ch'il chantun Grischun adempleschia las novas prescripziuns da la confederaziun en il sectur dals supplements da famiglia. Il cussegl grond vegn a tractar questa fatschenta en la sessiun da zercladur 2008.

Ils 26 da november 2006 avevan las votantas svizras ed ils votants svizzers acceptà la lescha federala davart ils supplements da famiglia en ina votaziun da referendum. Igl è planisà da metter en vigur questa lescha per il 1. da schaner 2009. Ils chantuns èn obligads d'adattar lur urdens da supplements da famiglia il pli tard fin che las disposiziuns federalas entran en vigur. Quellas fixeschan tranter auter da nov ina tariffa minimala per tut la Svizra da 200 francs per mais per supplements per uffants e da 250 francs per mais per supplements per scolaziun. Ils chantuns pon concluder supplements da famiglia pli auts.

En il Grischun importan ils supplements per uffants actualmain 195 francs per mais ed ils supplements per scolaziun 220 francs per mais. La revisiun parziala planisada fixescha ussa en la lescha che l'autezza dals supplements da famiglia sa drizzia en il Grischun tenor las tariffas minimalas da la confederaziun. La regenza prevesa da fixar - il mument che la lescha davart ils supplements da famiglia va en vigur - ils supplements da famiglia en las disposiziuns executivas da nov a 220 francs resp. a 270 francs. Quai signifitga che la cassa da cumpensaziun per famiglias dal chantun Grischun vegn a pajar l'onn 2009 approximativamain supplements da circa 79 milliuns francs. Per cuvrir quests custs sto la tariffa da contribuziun da las lavurantas e dals lavurants vegnir fixada - empè dals 1,8 pertschient che valan actualmain - ad 1,9 pertschient da las entradas ch'èn suttamessas a las contribuziuns da la AVS. Quest auzament è giustifitgà tenor la regenza.

Percunter renunzia la regenza sin fundament da la posiziun negativa en la consultaziun da realisar il princip "in uffant - in supplement" e da suttametter er persunas cun activitad da gudogn independenta obligatoricamain a la lescha davart ils supplements da famiglia. Empè da quai prevesa il sboz da la lescha ussa d'abolir dal tuttafatg ils supplements da famiglia per persunas cun activitad da gudogn independenta. Il motiv è ch'er las persunas pertutgadas èn per gronda part cunter questa obligaziun. Dal rest na cuntegna la lescha federala naginas disposiziuns davart supplements da famiglia per persunas cun activitad da gudogn independenta. En general ston las persunas cun activitad da gudogn independenta da princip purtar sezzas la ristga per lur agir economic, quai che vala medemamain er areguard l'assicuranza cunter la dischoccupaziun u areguard la prevenziun professiunala.

Mantegnida vegn l'extensiun dals supplements da famiglia sin persunas senza activitad da gudogn. En quest connex sa basa il chantun sin las disposiziuns da la confederaziun. La lescha federala prescriva l'introducziun da supplements da famiglia per persunas senza activitad da gudogn, sche las entradas suttamessas a la taglia na surpassan betg ina giada e mez l'import d'ina renta da vegliadetgna maximala cumplaina da la AVS (actualmain ca. 40'000 francs) e sch'i na vegnan retratgas naginas prestaziuns supplementaras. Quests custs che vegnan calculads cun circa 1,25 milliuns francs l'onn ston vegnir finanziads dal tuttafatg dal chantun.

Gremi: regenza

Funtauna: rg chanzlia chantunala dal Grischun

Data: 03.04.2008